CELEX: 62021CN0374
Language: lv
Date: 2021-06-18 00:00:00
Title: Lieta C-374/21: Lūgums sniegt prejudiciālu nolēmumu, ko 2021. gada 18. jūnijā iesniedza Supremo Tribunal Administrativo (Portugāle) – Instituto de Financiamento da Agricultura e Pescas IP (IFAP)/AB, CD, EF

6.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 357/10
            
         
      Lūgums sniegt prejudiciālu nolēmumu, ko 2021. gada 18. jūnijā iesniedza Supremo Tribunal Administrativo (Portugāle) – Instituto de Financiamento da Agricultura e Pescas IP (IFAP)/AB, CD, EF
      (Lieta C-374/21)
      (2021/C 357/13)
      Tiesvedības valoda – portugāļu
      
         Iesniedzējtiesa
      
      
         Supremo Tribunal Administrativo
      
      
         Pamatlietas puses
      
      
         Prasītājs: Instituto de Financiamento da Agricultura e Pescas IP (IFAP)
      
      
         Atbildētāji: AB, CD, EF
      
         Prejudiciālie jautājumi
      
      
                  1)
               
               
                  Vai Regulas (EK, Euratom) Nr. 2988/95 (1) (1995. gada 18. decembris) 3. panta 1. punkts nepieļauj tādu valsts tiesisko regulējumu, saskaņā ar kuru uzsāktā piespiedu izpildes procedūrā nevar piemērot noilgumu četru vai astoņu gadu ilga termiņa notecēšanas dēļ, jo šo jautājumu var izskatīt tikai administratīvajā tiesvedībā, kas ierosināta par aktu, ar kuru noteikts atmaksāt nepamatoti saņemtās summas konstatēta pārkāpuma dēļ?
                  Ja atbilde uz šo jautājumu ir noraidoša, tiek jautāts:
               
            
                  2)
               
               
                  Vai Regulas Nr. 2988/95 3. panta 2. punktā paredzētais trīs gadu termiņš ir uzskatāms par tā parāda noilguma termiņu, kas rodas, pieņemot aktu ar prasību atmaksāt nepamatoti saņemtās summas finansējuma pārkāpumu izdarīšanas dēļ? Vai šis termiņš ir jāaprēķina no minētā akta pieņemšanas dienas?
                  Ja atbilde uz šo jautājumu ir noraidoša, tiek jautāts arī:
               
            
                  3)
               
               
                  Vai Regulas Nr. 2988/95 3. pants nepieļauj tādu valsts tiesisko regulējumu, saskaņā ar kuru parāda [noilguma] termiņš tiek apturēts, ja piedziņā, kas tiek vērsta uz saņēmējas sabiedrības subsidiāri atbildīgajām personām, šīs personas saņem atbilstošu paziņojumu, un tas paliek apturēts līdz brīdim, kamēr tiek pieņemts galīgs nolēmums par šo subsidiāri atbildīgo personu celto iebildumu?
               
            
         (1)  Padomes Regula (EK, Euratom) Nr. 2988/95 (1995. gada 18. decembris) par Eiropas Kopienu finanšu interešu aizsardzību (OV 1995, L 312, 1. lpp.).